google/wiki40b huggingface dataset:
Αρουραίος

Αγροτικός αρουραίος

Ο αγροτικός αρουραίος ζει στην Μακεδονία και την Ήπειρο. Τρέφεται κυρίως με φυτά και προκαλεί μεγάλες ζημιές στις καλλιέργειες, γι' αυτό ο άνθρωπος τον καταπολεμά με διάφορα μέσα, όπως παγίδες, δηλητηριασμένα δολώματα, ψεκασμούς με τοξικές ουσίες κλπ.

Χερσόβιος αρουραίος

Ο χερσόβιος αρουραίος είναι γνωστός και σαν αρουραίος ο αμφίβιος και αυτό γιατί του αρέσει να ζει κοντά σε τέλματα. Ζει στη Μακεδονία και στη Θράκη. Τρέφεται με μικρά ζώα και ρίζες. Άλλα είδη, που υπάρχουν στην Ελλάδα, είναι ο Αρουραίος ο υπόξανθος που ζει στη Θεσσαλία, Μακεδονία, Ήπειρο και Θράκη, ο Αρουραίος ο χιονόβιος που ζει στην κεντρική και βόρειο Ελλάδα, ο Αρουραίος ο μεσογειακός, που συναντάται σ' όλη την ηπειρωτική Ελλάδα και ο Αρουραίος ο υπόγειος που βρίσκεται στη Μακεδονία, Θράκη, Θεσσαλία.

Κατοικίδιος αρουραίος

Από τα τέλη του 19ου αιώνα, ο κοινός καστανός αρουραίος (Rattus norvegicus - Αρουραίος ο νορβηγικός) άρχισε να εκτρέφεται ως ζώο συντροφιάς. Έκτοτε, πέρα από το φυσικό καστανό χρώμα, έχουν δημιουργηθεί δεκάδες χρωματικές παραλλαγές και ποικιλίες, μέχρι και εντελώς άτριχοι ή χωρίς ουρά αρουραίοι. Η συμπεριφορά του κατοικίδιου αρουραίου διαφέρει σε αρκετά σημεία από τον άγριο Rattus norvegicus. Οι πρώτοι αντιδρούν σε μικρότερο βαθμό στους θορύβους και το φως, είναι λιγότερο διστακτικοί στην επιλογή της τροφής τους και έχουν μεγαλύτερη διάρκεια ζωής (συνήθως 2 με 2, 5 χρόνια). Αυτό οφείλεται στις καλύτερες συνθήκες διαβίωσης, την έλλειψη θηρευτών, και την διαθεσιμότητα τροφής και νερού. Επίσης, μια άλλη αξιοσημείωτη διαφορά μεταξύ των εξημερωμένων και άγριων αρουραίων είναι η στάση τους προς τον άθρωπο. Παρ'ότι είναι στην φύση του αρουραίου να αποφεύγει τον άνθρωπο, όπως οποιοδήποτε μεγαλύτερο ζώο, ο ήμερος αρουραίος είναι ικανός να αναπτύξει σχέσεις μαζί του. Συνήθως περιγράφονται ως ζώα φιλικά, με έμφυτη περιέργεια, υψηλή νοημοσύνη, και "δέσιμο" με τα άτομα που τα φροντίζουν. 
Mια κοινή προκατάληψη σχετικά με τους κατοικίδιους αρουραίους (fancy rats) είναι πως μεταφέρουν ασθένειες στον άνθρωπο. Παρ'ότι σχετίζονται με την εξάπλωση της πανώλης, λόγω των παράσιτων που μετέφεραν, είναι γνωστό πως ο οικόσιτος αρουραίος δεν μεταφέρει καμία ασθένεια μεταδοτική στον άνθρωπο, εκτός και αν έρθει σε επαφή λ.χ. με έναν μολυσμένο άγριο αρουραίο. Στην πραγματικότητα, είναι τόσο ασφαλείς όσο και τα υπόλοιπα κατοικίδικα ζώα, όπως ο σκύλος και η γάτα. 
Όσον αφορά την υγεία, είναι συνήθες σε προχωρημένη ηλικία να εμφανίσουν αναπνευστικά προβλήματα, και, ιδιαίτερα στα θηλυκά, όγκο των μαστών. Έχει αποδειχθεί πως η έγκυρη στείρωση των θηλυκών ζώων μειώνει σε μεγάλο βαθμό την αργότερη ανάπτυξη όγκων.
Γεώργιος Κολοκοτρώνης

Βιογραφικά στοιχεία

Καταγόταν από την οικογένεια Κολοκοτρώνη και ήταν πρωτότοκος γιος του Πάνου Κολοκοτρώνη. Παππούς του ήταν ο στρατηγός Θεόδωρος Κολοκοτρώνης. Σπούδασε στη Σχολή Ευελπίδων και κατατάχθηκε στο Πεζικό. Έλαβε μέρος στον ελληνοτουρκικό πόλεμο του 1897, στην Κρητική Επανάσταση του 1897 και στον Μακεδονικό Αγώνα ως ένας από τους 4 αξιωματικούς που το 1904 εξήλθαν στη Μακεδονία για εκτίμηση της κατάστασης (οι υπόλοιποι τρεις ήταν οι Παύλος Μελάς, Α. Κοντούλης και Α. Παπούλας). Η απόφαση για την επιλογή του οφειλόταν στο αρχηγό  της αποστολής Αλέξανδρο  Κοντούλη, ο οποίος μετά από χρόνια ανέφερε πως οδηγήθηκε στην επιλογή αυτή λόγω του οικογενειακού ονόματός του καθώς δεν τον θεωρούσε ικανό αξιωματικό. Ενστάσεις για την επιλογή του είχε και ο Παύλος Μελάς. Κατά τη διάρκεια της αποστολής αυτής ο Κολοκοτρώνης ήρθε σε σύγκρουση με τον Αλέξανδρο Κοντούλη και τον Παύλο Μελά καθώς οι δύο τελευταίοι υποστήριζαν ότι η ελληνική κυβέρνηση έπρεπε να εφοδιάσει με οπλισμό του Έλληνες ομογενείς ενώ ο ίδιος υποστήριζε, μαζί με τον Παπούλα, ότι η ελληνική κυβέρνηση έπρεπε να αποστείλει σώματα στρατού υπό την ηγεσία Ελλήνων αξιωματικών. Μάλιστα η διαμάχη μεταξύ Μελά - Κολοκοτρώνη οδήγησε σε μονομαχία, ύστερα από πρόσκληση του πρώτου, με αποτέλεσμα τον ελαφρύ τραυματισμό του Κολοκοτρώνη στον μηρό.
Το 1910 προήχθη σε ταγματάρχη. Κατά τις παραμονές των Βαλκανικών Πολέμων ανέλαβε μετά από δικό του αίτημα διοικητής τάγματος του στο  Ανεξάρτητο Σύνταγμα Κρητών. Το τάγμα αυτό, το "1ο Τάγμα Κρητών",  είχε μικρή συμμετοχή στους Βαλκανικούς Πολέμους, ωστόσο ήταν ήταν το πρώτο που μπήκε στη Θεσσαλονίκη την 26 Οκτωβρίου 1912. Την 30 Οκτωβρίου έως αρχές Νοεμβρίου του 1912 ως διοικητής του τάγματος κατέλαβε και τυπικά για λογαριασμό του Ελληνικού Στρατού τη Χαλκιδική και το Άγιον Όρος απ' όπου οι Τούρκοι είχαν αποχωρήσει αμαχητί.Στη συνέχεια το τάγμα βρέθηκε στην πρώτη γραμμή του ελληνοβουλγαρικού πολέμου του 1913.  
Ο Γεώργιος Κολοκοτρώνης σκοτώθηκε σε μάχη στα στενά της Κρέσνας την 12η Ιουλίου 1913. Τάφηκε επί τόπου σε έδαφος που μετά το τέλος του πολέμου παρέμεινε στη βουλγαρική επικράτεια. Προτομή του στήθηκε στο χώρο του μνημείου της μάχης Λαχανά, μαζί με προτομές άλλων πεσόντων αξιωματικών του Τάγματος Κρητών. 
Ήταν παντρεμένος και είχε έναν γιο, τον υποστράτηγο Πάνο Κολοκοτρώνη. Στην κατοχή του είχε ως οικογενειακό κειμήλιο το σπαθί του φημισμένου του προγόνου, Θεόδωρου Κολοκοτρώνη το οποίο - έπειτα από επιθυμία που είχε εκφράσει ο ίδιος πριν αναχωρήσει για το μέτωπο - δωρήθηκε μετά το θάνατό του στο Εθνικό Ιστορικό Μουσείο Ελλάδας.
Λουί-Κλωντ ντε Σαιν-Μαρτέν

Γενικά

Το όνομα του Λουί-Κλωντ ντε Σαιν-Μαρτέν συνδέεται με το ρεύμα του ιλλουμινισμού, που αντιτάχθηκε στο υλιστικό πνεύμα των εγκυκλοπαιδιστών του 18ου αιώνα. Ο ιλλουμινισμός προτείνει την μελέτη των χριστιανικών γραφών υπό το φως του εσωτερισμού, τονίζοντας την εσωτερικότητα της μυστικιστικής αναζητήσεως και απορρίπτοντας τον σχολαστικισμό. Κατά την ίδια εποχή με τον Σαιν-Μαρτέν, ο Γερμανός Eckhartshausen (1752 - 1813) συγγράφει έναν αριθμό έργων, μεταξύ των οποίων την περίφημη Νεφέλη στο Αγιαστήριο. Ο Σουηδός μυστικιστής Εμάνουελ Σβέντενμποργκ (Emmanuel Swedenborg) εντάσσεται επίσης στο ρεύμα του ιλλουμινισμού.
Η επίδραση του ιλλουμινισμού στο ευρωπαϊκό πνεύμα υπήρξε γόνιμη: ο ρομαντισμός και ο συμβολισμός θα αντλήσουν από εκεί την κοσμοαντίληψή τους. Ο Μπαλζάκ εξάλλου - μεταξύ πολλών άλλων - επηρεάσθηκε βαθύτατα από την σκέψη του ιλλουμινισμού.
Kawasaki P-1

Ανάπτυξη

Εξαιτίας του γεγονότος ότι τα αεροσκάφη P-3C βρίσκονταν σε υπηρεσία για 20 έτη, οι Ιαπωνικές Δυνάμεις Αυτοάμυνας επιδίωξαν την αντικατάστασή τους με νέου είδους αεροσκάδη ναυτικής περιπολίας. Η Lockheed και οι Ηνωμένες Πολιτείες εργάζονταν για την αντικατάσταση των δικών τους P-3 με τα Lockheed P-7, όμως τελικώς ο σχεδιασμός αυτός ακυρώθηκε. Άλλα παρόμοια αεροσκάφη (όπως το Nimrod) δεν κάλυπταν τις απαιτήσεις της Ιαπωνίας, η οποία αποφάσισε να αναπτύξει δικά της αεροσκάφη αυτού του τύπου.
Το πρόγραμμα σχεδιαζόταν να μοιραστεί πολλά στοιχεία του τοπικού Kawasaki C-2, καθώς και του μεταγωγικού αεροσκάφους C-130H. Ωστόσο, λόγω των διαφορετικών τους ρόλων, ελάχιστες είναι οι ομοιότητες που τελικώς επιτεύχθηκαν. Οι συνολικές δαπάνες ανάπτυξης του αεροσκάφους ήταν 345 δισεκατομμύρια ιαπωνικά γεν (3 δισεκατομμύρια δολάρια), το 2007.
Σέρι

Σέρι (Cmique Itom) είναι το όνομα μιας γλώσσας που ομιλείται στην ακτή της Σονόρας, στο Μεξικό. Υπάρχουν 800 άνθρωποι που μιλούν την εν λόγω γλώσσα. Η τελευταία έχει σχέση με τη Σαλινική γλώσσα, γλώσσα του Σαλίνας ή Σαλίναν γλώσσα (Salinan).Η Σέρι είναι μία από τις γλώσσες της Χοκική (Hokan).

Ταξινόμηση

Ο όρος Σερική οικογένεια (Serian) μπορεί να χρησιμοποιηθεί για να αναφερθεί σε μια γλωσσική οικογένεια με τη Σέρι ως μόνο ζωντανό μέλος της  οι σχετικές γλώσσες έχουν εξαφανιστεί τους τελευταίους αιώνες. Έχουν γίνει προσπάθειες να συνδέσουν τη γλώσσα με την οικογένεια Γιουμική (Yuman), με τη Σαλινική γλώσσα Καλιφόρνιας, που έχει πια εκλείψει,  και με την πολύ μεγαλύτερη υποθετική Χοκική οικογένεια. Αυτές οι υποθέσεις προήλθαν σε μια περίοδο όταν γίνονταν οι προσπάθειες να κατατάξουν όλες τις γλώσσες της Αμερικής σε οικογένειες. Στην περίπτωση της Σέρι, εντούτοις, πολύ λίγα στοιχεία έχουν προσκομιστεί ως τώρα. Έως ότου παρουσιαστούν αυτά τα στοιχεία και αξιολογηθούν, η γλώσσα θεωρείται απομονωμένη.

Το όνομα της γλώσσας

Το όνομα Σέρι είναι εξώνυμο  γι'  αυτό έχει χρησιμοποιηθεί από τις πρώτες επαφές των κατοίκων με τους Ισπανούς (μερικές φορές γράφεται διαφορετικά, ως ceres). Σύμφωνα με τον Γκιλγκ, το 1692 το εν λόγω όνομα ήταν ισπανικό , όμως σίγουρα ήταν το όνομα που χρησιμοποιήθηκε από μια άλλη ομάδα της περιοχής για να αναφερθεί στους Σέρις. Εντούτοις, οι σύγχρονοι ισχυρισμοί ότι είναι ένα όνομα των Γιάκι (Yaqui) ή Opata που σημαίνει κάτι σαν «τους ανθρώπους της άμμου» ή «τους ανθρώπους που τρέχουν γρήγορα» δεν έχουν κάποια βάση στα γεγονότα  και καμία αιτιολόγηση δεν έχει παρουσιαστεί.
Το όνομα που χρησιμοποιείται για τη γλώσσα εντός της ίδιας της κοινότητας, , είναι cmiique iitom, το οποίο αντιπαραβάλλει με το cocsar iitom («ισπανική γλώσσα») και το maricaana iitom («αγγλική γλώσσα»). Η έκφραση είναι μια ονοματική φράση που είναι κυριολεκτικά «(ότι) με την οποία ένα πρόσωπο Σερι μιλά». Η λέξη cmiique (φωνητικά [ˈkw̃ĩːkːɛ]) είναι το ουσιαστικό ενικού αριθμού για «το πρόσωπο Σερι». Η λέξη iitom είναι το  ουσιαστικό του αμετάβατου ρήματος caaitom («συζήτηση»), με το πρόθημα ι (κτήτορας σε τρίτο πρόσωπο) και δεν έχει πρόθημα στο για την ονοματοποιία με αυτήν την κατηγορία ρίζας. Μια άλλη παρόμοια έκφραση που ακούγεται περιστασιακά για τη γλώσσα είναι cmiique iimx, το οποίο είναι ένας παρόμοιος σχηματισμός βασισμένος στο μεταβατικό ρήμα quimx («πέστε») (ρίζα = amx).
Το όνομα που επιλέχτηκε από την επιτροπή Σερι για το όνομα της γλώσσας που χρησιμοποιήθηκε στον τίτλο του πρόσφατου λεξικού ήταν comcaac quih yaza, το οποίο είναι η μορφή πληθυντικού του cmiique iitom. Ήταν αρμόζον για ένα εγχείρημα εκείνου του τύπου, αν και δεν είναι ένας όρος που χρησιμοποιείται συχνά. Το Comcaac (φωνολογικά [koŋˈkɑːk]) είναι ο πληθυντικός τύπος του cmiique και το yaza είναι ο παραγόμενος πληθυντικός  που αντιστοιχεί στο iitom. (το ooza είναι η ρίζα πληθυντικού, το Υ (με ένα συνοδευτικό μεταπτωτικό φωνήεν) είναι ο ονοματοποιητικός τύπος,   το πρόθεμα για τον κτήτορα σε τρίτο πρόσωπο πηγαίνει πριν από το Υ. Η λέξη quih είναι ένα οριστικό άρθρο (που αντιστοιχεί στο ουσιαστικό πληθυντικού αριθμού για να αναφερθεί στην κοινότητα Σερι).
Έκλειψη Σελήνης

Έκλειψη Σελήνης είναι το φαινόμενο κατά το οποίο η Σελήνη περνά ακριβώς πίσω από την Γη στην σκιά της. Αυτό μπορεί να συμβεί μόνο εάν ο Ήλιος, η Γη και η Σελήνη είναι σε συζυγία, με την Γη ευρισκόμενη μεταξύ των δύο άλλων σωμάτων. Κάτι τέτοιο είναι δυνατόν μονάχα σε νύχτα με πανσέληνο. Η διάρκεια και το είδος μιας έκλειψης εξαρτώνται από την θέση της Σελήνης 
σε σχέση με τα σημεία που η τροχιά της τέμνεται με την εκλειπτική.
Εν αντιθέσει με την έκλειψη Ηλίου, που είναι ορατή από μικρές σχετικά περιοχές της Γης, μια έκλειψη Σελήνης είναι ορατή από οποιοδήποτε σημείο στην πλευρά της Γης που είναι νύχτα. Το φαινόμενο έχει διάρκεια μερικών ωρών, ενώ μια ολική έκλειψη Ηλίου διαρκεί μονάχα μερικά λεπτά, διότι η Σελήνη έχει μικρότερη σε μέγεθος σκιά.
Η σκιά της Γης μπορεί να διαχωρισθεί νοητά σε δύο ομόκεντρους κύκλους, την καθαυτή σκιά (umbra) και την παρασκιά (penumbra). Η Σελήνη δεν δέχεται απευθείας ηλιακό φως όταν διέρχεται από την σκιά της Γης, ενώ δέχεται όταν διέρχεται από την παρασκιά. Το είδος της έκλειψης καθορίζεται από το κατά πόσον η Σελήνη διέρχεται από τους δύο νοητούς κύκλους. Οι ολικές εκλείψεις, δηλαδή αυτές κατά τις οποίες διέρχεται από την καθαυτή σκιά, είναι σχετικά σπάνιες. Κάθε χρόνο συμβαίνουν από δύο ως πέντε εκλείψεις, οι περισσότερες εκ των οποίων δεν είναι όμως ολικές. Αν είναι γνωστή η ημερομηνία και η ώρα που έλαβε χώρα μια έκλειψη, είναι δυνατή η πρόβλεψη των επόμενων.

Αντίκτυπος του φαινομένου σε διάφορους πολιτισμούς

Πολλοί αρχαίοι πολιτισμοί είχαν μύθους που έδιναν την δική τους ερμηνεία στο φαινόμενο, το οποίο μπορεί να εκλαμβανόταν ως καλός ή κακός οιωνός. Σύμφωνα με πολλές μυθολογίες, ένα ζώο κατάπινε την Σελήνη. Αλλού θεωρούσαν πως επρόκειτο για δαίμονα, ο οποίος ήταν δυνατό να εκδιωχθεί με κατάρες. Οι αρχαίοι Έλληνες υπήρξαν πρωτοπόροι, διότι ανέφεραν ότι η Γη είναι στρογγυλή και μάλιστα χρησιμοποίησαν την σκιά της επί της Σελήνης ως απόδειξη.
Σπαθαροκουβικουλάριος

Ο σπαθαροκουβικουλάριος ήταν βυζαντινό αυλικό αξίωμα προοριζόμενο αποκλειστικά για ευνούχους αυλικούς αξιωματούχους. Επρόκειτο για τελετουργικό ξιφοφόρο ο οποίος ήταν μέλος της φρουράς του Βυζαντινού Αυτοκράτορα. Στην συνέχεια μετετράπη σε απλό αυλικό αξίωμα, το τρίτο χαμηλότερο για ευνούχους, ερχόμενο μετά τον οστιάριο και προ του κουβικουλάριου. Σύμφωνα με το «Κλητορολόγιον» του 899, διακριτικό του αξιώματος ήταν ένα χρυσό σπαθί.
Φραντσέσκο Γ΄ της Μόντενα

Βιογραφία

Γεννήθηκε στο δουκικό ανάκτορο της Μόντενα και ήταν ο πρωτότοκος γιος του Ρινάλντο δούκα της Μόντενα και του Ρέτζο και της Καρλότας-Φελίσιτας των Γουέλφων-Αννοβέρου, κόρη του Ιωάννη-Φρειδερίκου πρίγκιπα του Μπράουνσβαϊκ-Λύνεμπουργκ.
Το 1737 απεβίωσε ο πατέρας του και τον διαδέχθηκε. Κατά τη διάρκεια της εξουσίας του, μετά από τους Πολέμους για την Ισπανική, την Πολωνική και την Αυστρική Διαδοχή, το δουκάτο χρεοκόπησε. Ο Φραντσέσκο Γ΄ αναγκάστηκε να πωλήσει τα πολυτιμότερα των έργων τέχνης από την Πινακοθήκη των Έστε. Στη διακυβέρνησή του ήταν προσεκτικός διαχειριστής, αλλά το μεγαλύτερο μέρος της δημοσιονομικής πολιτικής του δουκάτου ήταν στα χέρια του Αυστριακού πληρεξούσιου, του Μπελρτράμε Κριστιάνι.
Ανάμεσα στα έργα που έκανε είναι η αστική ανακαίνιση της Μόντενα και η κατασκευή της Βία Βαντέλλι, που ενώνει τη Μόντενα με την Τοσκάνη. Ήταν ο ενδιάμεσος διοικητής του Μιλάνου για το διάστημα 1754-71. Απεβίωσε το 1780 στη βίλλα Βαρέζε και τον διαδέχθηκε ο μόνος γιος του Έρκολε Γ΄.
Δημήτρης Ντουνιάς

Βιογραφικό

Ο Δημήτρης Ντουνιάς γεννήθηκε το 1944. Ως ποδοσφαιριστής αγωνιζόταν στην άμυνα, στη θέση του λίμπερο. Ξεκίνησε να παίζει στο ερασιτεχνικό σωματείο ΑΕ Αγ. Παύλου. Το 1961 πήγε στον Πανιώνιο, έναντι 13.500 δρχ., με τη μεσολάβηση του Αχιλλέα Αθανασούλα που ήταν γνωστός του. Έπαιξε στην α΄ ομάδα του Πανιώνιου τη δεκαετία του '60 από τη σεζόν 1961-62 ως το 1970-71, με διακοπή ένα έτος (1966-67) που είχε φύγει στη Νότιο Αφρική. Διακρινόταν για τα αποτελεσματικά μαρκαρίσματα. Με τον Πανιώνιο αγωνίστηκε στο Κύπελλο Ράπαν 1964 και στο Κύπελλο Εκθέσεων 1969, ενώ ήταν μέλος της ομάδας του 1971 που τερμάτισε στη 2η θέση. 
Στη συνέχεια αγωνίστηκε στον ΑΠΟ Ρουφ και έκλεισε την καριέρα του στον ΠΑΣ Γιάννενα, τη σεζόν 1973-74 που ανέβηκε στην Α΄ Εθνική.
Επαγγελματικά, εργάστηκε στον ΟΤΕ. Ήταν θείος του Νίκου Αναστόπουλου, ο οποίος είναι γιος της αδερφής του.

Στην Εθνική

Το 1963 υπήρξε αγωνίστηκε στην Εθνική Νέων στο πρώτο προκριματικό ματς για το ευρωπαϊκό πρωτάθλημα με την Τουρκία (σκορ 2-1), στο οποίο αποβλήθηκε.
Ο Δημήτρης Ντουνιάς αγωνίστηκε μια φορά με την εθνική ομάδα. Ήταν στις 21/11/1968 στον εντός έδρας φιλικό αγώνα με την Αίγυπτο, στο γήπεδο της Νέας Φιλαδέλφειας, στον οποίο η Ελλάδα νίκησε με 4-1.
Νιούκασλ Γιουνάιτεντ

Ψευδώνυμα

Το ψευδώνυμο των φιλάθλων της Νιούκασλ Γιουνάιτεντ είναι «καρακάξες».Γιατι υπαρχουν πολλες στην περιοχη.
Εύη Τετζαλίδου

Καριέρα

Η Εύη Τετζαλίδου έκανε τα πρώτα της βήματα στο χώρο της υδατοσφαίρισης από πολύ μικρή ηλικία στις ακαδημίες του Ολυμπιακού Πειραιώς, ωστόσο το 2006 και σε ηλικία μόλις 16 ετών, μεταπήδησε στην έταιρη ομάδα του Πειραιά, τον Εθνικό. 
Το 2012 αποφάσισε να επιστρέψει στον Ολυμπιακό. Με την ομάδα του Πειραιά κατάφερε να κατακτήσει δύο χρόνια αργότερα  το πρωτάθλημα Ελλάδος αλλά και το Κύπελλο Κυπελλούχων LEN Trophy για το 2014. Η κατάκτηση του Κυπέλλου Κυπελλούχων ήταν ιδιαίτερα ιστορική στιγμή για τον ερυθρόλευκο σύλλογο καθώς αποτέλεσε τον πρώτο διεθνή τίτλο που κατακτάει η ομάδα από την ίδρυσή του και μέχρι εκείνη τη στιγμή.
Το 2015 κατακτά ξανά το Πρωτάθλημα Ελλάδος, αλλά και το Πρωτάθλημα Ευρώπης.
Η Εύη Τετζαλίδου παραμένει στην ομάδα του Πειραιά μέχρι και σήμερα.

Διεθνείς συμμετοχές

Η Εύη Τετζαλίδου είναι διεθνής με την εθνική ομάδα υδατοσφαίρισης γυναικών της Ελλάδας με την οποία έχει πραγματοποιήσει αρκετές συμμετοχές.
Δημήτριος Ζάννας

Βιογραφία

Παππούς του ήταν ο Μακεδονομάχος Δημήτριος Ζάννας,  ο οποίος ήταν γιατρός. Η καταγωγή της οικογένειας ήταν από το Λιβάδι Ολύμπου. Ο ίδιος σπούδασε Νομικά.
Υπήρξε ένα από τα ιδρυτικά μέλη της Ελληνικής Ιστιοπλοϊκής Ομοσπονδίας και μέλος του πρώτου Δ.Σ. της, πρόεδρος της ΧΑΝΘ και πρόεδρος του Ναυτικού Ομίλου Θεσσαλονίκης, ενώ υπηρέτησε επίσης ως μέλος του Δ.Σ. του ΕΟΤ και της Αμερικανικής Γεωργικής Σχολής. 
Μετά την πτώση της χούντας διορίστηκε Δήμαρχος Θεσσαλονίκης και υπηρέτησε επί έναν μήνα, από τις 30 Αυγούστου 1974 ως τις 25 Σεπτεμβρίου της ίδιας χρονιάς.
Τιμήθηκε με τον Χρυσό Σταυρό του Τάγματος του Φοίνικα για την κοινωνική προσφορά του και με τον  τίτλο του Δικαίου των Εθνών από το ίδρυμα Γιαντ Βασσέμ, για τη συμβολή του στη διάσωση Εβραίων στη διάρκεια της ναζιστικής κατοχής (βλ. Έλληνες Δίκαιοι των Εθνών).
Μέχρι το τέλος της ζωής του ήταν επίτιμος πρόεδρος του Ιδρύματος του Μουσείου Μακεδονικού Αγώνα και από το 2002 επίτιμο μέλος της Ένωσης Συντακτών Ημερησίων Εφημερίδων Μακεδονίας-Θράκης (ΕΣΗΕΜΘ). Πέθανε σε ηλικία 93 ετών και κηδεύτηκε από το μητροπολιτικό ναό Γρηγορίου του Παλαμά στη συμπρωτεύουσα.
Αυτόνομη θέρμανση

Τα πλεονεκτήματα της κεντρικής θέρμανσης.

Παρά τα μειονεκτήματα της και τις προστριβές που μερικές φορές δημιουργεί η χρήση της, η θέρμανση με κεντρική εγκατάσταση είναι σχεδόν πάντοτε ο οικονομικότερος τρόπος θέρμανσης μιας οικοδομής, ή αν δεν είναι, μπορεί να γίνει, με βελτίωση και εκσυγχρονισμό της εγκατάστασης θέρμανσης.. Γι αυτό θα πρέπει πρώτα να εξαντλούνται τα περιθώρια συνεννόησης μεταξύ συνιδιοκτητών πριν αυτοί αποφασίσουν να αποσυνδεθούν από την κεντρική θέρμανση.

Γιατί αυτόνομη θέρμανση.

"Μη-αυτόνομη" θα μπορούσε να χαρακτηριστεί μια εγκατάσταση θέρμανσης (συνήθως παλιάς πολυκατοικίας) που αποτελείται από έναν κεντρικό λέβητα που τροφοδοτεί με ζεστό νερό τα θερμαντικά σώματα όλων των διαμερισμάτων ταυτόχρονα, μέσω σωλήνων που διατρέχουν κατακόρυφα την οικοδομή, όπως στο ακόλουθο σχήμα:
Στις παλαιότερες εγκαταστάσεις, οι σωληνώσεις της θέρμανσης είναι κοινές για όλα τα διαμερίσματα της οικοδομής και συνήθως διατρέχουν την οικοδομή με περισσότερες από μία κεντρικές κατακόρυφες στήλες που διέρχονται από όλες τις ιδιοκτησίες. Έτσι, στις οικοδομές αυτές, δεν είναι δυνατή η ανεξάρτητη ρύθμιση της θερμοκρασίας σε κάθε διαμέρισμα, αλλά τα διαμερίσματα θερμαίνονται όλα μαζί τις ώρες που λειτουργεί η εγκατάσταση.
Το γεγονός αυτό έχει αρνητικές επιπτώσεις τόσο στην ποιότητα της θέρμανσης όσο και στο κόστος λειτουργίας της εγκατάστασης. Στις οικοδομές αυτές η ομοιομορφία στην θερμοκρασία κάθε διαμερίσματος εξαρτάται από την ακρίβεια και την επιτυχία της μελέτης θέρμανσης και την συνολική ποιότητα κατασκευής (κυρίως όσον αφορά στη μόνωση) της οικοδομής. Δεν είναι λίγες οι περιπτώσεις στις οποίες πολλά διαμερίσματα σε τέτοιες οικοδομές υπερθερμαίνονται κατά τις ώρες θέρμανσης και οι ένοικοι αναγκάζονται να ανοίξουν τα παράθυρα και τις μπαλκονόπορτες (πράγμα που συνεπάγεται μεγάλη σπατάλη ενέργειας), όπως επίσης δεν είναι και λίγες οι περιπτώσεις διαμερισμάτων που δεν θερμαίνονται επαρκώς (κυρίως στον τελευταίο όροφο της οικοδομής).
Σ.Π.Α. Καρδίτσας

Ιστορικό

Η πρώτη ονομασία του συλλόγου, ο οποίος ιδρύθηκε το 1987, ήταν «Σύλλογος Φίλων Volley Καρδίτσας Οι Παλαίμαχοι». Το σημερινό του όνομα το απέκτησε, δύο χρόνια μετά, το 1989.
Κατά την αγωνιστική περίοδο 1995-96, με προπονητή και πετοσφαιριστή το Λορέντζο Ρόνζι, ο Σ.Π.Α.Κ. ανήλθε για πρώτη φορά σε πανελλαδικό πρωτάθλημα και συγκεκριμένα σε εκείνο της Γ' Εθνικής Κατηγορίας. Ωστόσο η παραμονή του υπήρξε μονοετής, καθώς επέστρεψε στο τοπικό πρωτάθλημα την επόμενη άνοιξη.
Η επιστροφή του συλλόγου στη Γ' Εθνική Κατηγορία πραγματοποιήθηκε με προπονητή τον Νίκο Νεοχωρίτη κατά την περίοδο 1999-00. Την επόμενη περίοδο, 2000-01, τερμάτισε στη δεύτερη θέση της βαθμολογικής κατάταξης, παραμένοντας πάντα στην ίδια κατηγορία. Το 2001-02, αν και εισήλθε στην τετράδα των Play Off, απέτυχε και πάλι να αναρριχηθεί σε υψηλότερη κατηγορία. Ωστόσο ο στόχος επετεύχθη τελικά την επόμενη περίοδο, 2002-03, οπότε μέσω αγώνα μπαράζ έλαβε το εισιτήριο για τη Β' Εθνική Κατηγορία.
Δυο χρόνια αργότερα, το 2004-05, ο σύλλογος ολοκλήρωσε τις αγωνιστικές του υποχρεώσεις δεύτερος, μόλις ένα πόντο πίσω από το Φοίνικα Σύρου, κερδίζοντας το δικαίωμα να ανέλθει ένα σκαλί ψηλότερα, στην Α2 Εθνική Κατηγορία, όπου και παρέμεινε για δύο έτη. Τα οικονομικά προβλήματα που εμφανίστηκαν, ωστόσο, στην πορεία έφεραν αναπόφευκτα αγωνιστική κάμψη, με αποτέλεσμα να υποβιβαστεί ο σύλλογος την άνοιξη του 2007 στη Β' Εθνική. Χάρις στην πολιτική οικονομικής εξυγίανσης που ακολούθησε η διοίκηση αλλά και στη στήριξη τοπικών επιχειρηματιών με χορηγίες, ο Σ.Π.Α.Κ. επέστρεψε στην Α2 Εθνική Κατηγορία μετά τη λήξη της περιόδου 2008-09, με μόλις μία ήττα παθητικό. Προπονητής του συλλόγου, καθώς και την επόμενη χρονιά, ήταν ο Βούλγαρος Δημητάρ Ιόβτσεφ.
Κατά την περίοδο 2009-10 η ομάδα τερμάτισε στη 10η θέση του βαθμολογικού πίνακα της Α2 Εθνικής Κατηγορίας, εξασφαλίζοντας την παραμονή του.
Κυβέρνηση Κώστα Σημίτη 2000

Εσωτερική πολιτική

Την 1η Ιανουαρίου 2002 τα τραπεζογραμμάτια και τα κέρματα ευρώ τέθηκαν σε κυκλοφορία ταυτόχρονα με τις υπόλοιπες 11 χώρες. Λόγω της διεξαγωγής των Ολυμπιακών αγώνων η χώρα κατακλυζόταν με επενδύσεις. Η δημοσιονομική πολιτική όφειλε να τηρεί της δεσμεύσεις του Συμφώνου Σταθερότητας για χαμηλά δημοσιονομικά ελλείμματα και μειούμενο δημόσιο χρέος. Την ίδια στιγμή όμως η ένταξη της Ελλάδας στην Ευρωζώνη περιόρισε τα παραδοσιακά εργαλεία μακροοικονομικής πολιτικής και ανέδειξε τις διαρθρωτικές μεταρρυθμίσεις σε πολιτική προτεραιότητας. Συγχρόνως, αναίρεσε από τον μηχανισμό της αγοράς τον ρόλο «τιμωρού» για τις ανισορροπίες στην οικονομία ή για την ανεπάρκεια της οικονομικής πολιτικής και, έτσι, μετέτρεψε τις οικονομικές κρίσεις του παρελθόντος σε ανισορροπίες διαφορετικού τύπου, που σωρεύονται χωρίς να γίνονται άμεσα αντιληπτές. Οι μεταρρυθμίσεις παρά τις προσπάθειες δεν προχώρησαν σε ικανοποιητικό βαθμό λόγω των αντιδράσεων με χαρακτηριστικό παράδειγμα η προσπάθεια μεταρρύθμισης του ασφαλιστικού – «μεταρρύθμιση Γιαννίτση». Κατά μέσο όρο η οικονομία αναπτύχθηκε σε σταθερές τιμές 4,5% ετησίως, ωθούμενη κυρίως από τις επενδύσεις (8,5% μέση ετήσια πραγματική αύξηση). Η κατανάλωση, ιδιωτική και κρατική, αυξήθηκε επίσης (3,8% μέση ετήσια πραγματική αύξηση) τροφοδοτούμενη και από τους υψηλούς ρυθμούς πιστωτικής επέκτασης. 
Κατόπιν υπόδειξης της Αρχής Προστασίας Προσωπικών Δεδομένων, η κυβέρνηση αποφάσισε τη διαγραφή του θρησκεύματος από τις ταυτότητες. Ξέσπασε έτσι κόντρα μεταξύ κυβέρνησης και εκκλησίας, υποστηριζόμενη και από την αξιωματική αντιπολίτευση.

Εξωτερική πολιτική

Ο Κώστας Σημίτης, ως Πρωθυπουργός, προήδρευσε του Ευρωπαϊκού Συμβουλίου κατά το α΄ εξάμηνο του 2003. Κατά τη διάρκεια της Ελληνικής Προεδρίας υπεγράφη στις 14 Απριλίου 2003, στη στοά του Αττάλου στην Αθήνα, η ένταξη στην Ευρωπαϊκή Ένωση των δέκα νέων κρατών μελών, μεταξύ των οποίων και η Κύπρος.
Παράλληλα, κατά τη διάρκεια της Ελληνικής Προεδρίας ολοκληρώθηκαν οι διαδικασίες για το σχέδιο του Ευρωπαϊκού Συντάγματος. Προωθήθηκε η στρατηγική της Λισαβόνας για την ανάπτυξη και την απασχόληση. Αντιμετωπίστηκε ο διχασμός της Ένωσης απέναντι στα ζητήματα του πολέμου στο Ιράκ και κατέστη εφικτή η ενιαία στάση των κρατών μελών της Ευρωπαϊκής Ένωσης.

Διαδοχή

Η κυβέρνηση παραιτήθηκε στις 8 Μαρτίου 2004 μετά την ανακοίνωση των αποτελεσμάτων των εκλογών της προηγουμένης ημέρας που ανάδειξαν νικητή τον Κ. Καραμανλή και παρέδωσε επίσημα στην νέα κυβέρνηση (Κυβέρνηση Κωνσταντίνου Α. Καραμανλή 2004) την επομένη της ορκωμοσίας της.
The Collection (άλμπουμ, Μάικλ Τζάκσον)

Τσαρτ και πωλήσεις

Το άλμπουμ έμεινε για 2 εβδομάδες στην 1η θέση του European Top 100 Albums.